68. ΝΟΜΟΣ υπ’ αριθ. 31 της 19/21 Απρ. 1975 (ΦΕΚ Α΄ 75) Περί ρυθμίσεως θεμάτων τινών αφορώντων το Λιμενικόν Σώμα. Άρθρ.1.-1.Υποπλοίαρχοι Λιμενικού Σώματος (Λ.Σ.) Ειδικών Υπηρεσιών (Ε.Υ.) τεθέντες εις αποστρατείαν από της 3ης Απρ. 1969 μέχρι και της 27ης Αυγ. 1970 και μη προαχθέντες εις τον βαθμόν του Πλωτάρχου (Ε.Υ.), καίτοι εκέκτηντο τα υπό του Ν.Δ. 139/1969 απαιτούμενα προς προαγωγήν προσόντα επαναφέρονται κατά τα εν άρθρ. 3 του παρόντος οριζόμενα, εις την ενεργόν υπηρεσίαν του Λ.Σ. δια Π.Δ/τος εκδιδομένου προτάσει του Υπουργού Εμπορικής Ναυτιλίας, τιθέμενοι εκτός οργανικών θέσεων. 2.Δια του ιδίου Π.Δ/τος ούτοι προάγονται εις τον βαθμόν του Πλωτάρχου Λ.Σ. Ειδικών Υπηρεσιών αφ’ ης προήχθησαν οι αμέσως νεώτεροί των Αξιωματικοί της αυτής κατηγορίας, άνευ δικαιώματος λήψεως αποδοχών ή συντάξεως δια τον διαδραμόντα χρόνον και αποστρατεύονται μετά ένα μήνα από της ημερομηνίας προαγωγής των εις τον βαθμόν του Πλωτάρχου Λ.Σ. (Ε.Υ.). Ο βαθμός εις ον οι κατά τα ανωτέρω προάγονται λαμβάνεται υπ’ όψιν και εν τω κανονισμώ της συντάξεως αυτών. 3.Ο χρόνος καθ’ ον οι κατά τα ανωτέρω Αξιωματικοί ετέλουν εκτός υπηρεσίας και μέχρι της ημερομηνίας της κατά την προηγουμένην παράγραφον αποστρατείας ενός εκάστου τούτων, λογίζεται ως χρόνος πραγματικής ενεργού υπηρεσίας δια την προαγωγήν, την χορήγησιν πάσης φύσεως επιδομάτων και ως χρόνος πραγματικής συνταξίμου υπηρεσίας, ουχί όμως και δια την απόληψιν αναδρομικών αποδοχών ή συντάξεως δια τον χρόνον τούτον, ούτε δια την απόληψιν συμπληρωματικού εφ’ άπαξ βοηθήματος εκ του Ταμείου Αλληλοβοηθείας Πολεμικού Ναυτικού και Ταμείου Αρωγής Λιμενικού Σώματος, ουδέ αναδρομικής λήψεως διαφοράς μερίσματος εκ του Μετοχικού Ταμείου Ναυτικού. 4.Αι αρμόδιαι Υπηρεσίαι του Αρχηγείου Λιμενικού Σώματος, θα εκδώσουν αποφάσεις χορηγήσεως επιδόματος πολυετούς υπηρεσίας και ευδοκίμου παραμονής επί του βασικού μισθού του Πλωτάρχου, κατά τας ισχυούσας διατάξεις. Άρθρ.2.-Αι διατάξεις του άρθρ. 1 εφαρμόζονται αναλόγως και επί των καταληφθέντων υπό του ορίου ηλικίας του βαθμού των, ων η υπηρεσία λογίζεται ως κατά παράτασιν τούτου διανυθείσα. Άρθρ.3.-1.Αξιωματικοί Λ.Σ. (Ε.Υ.) υπαγόμενοι εις τας ανωτέρω εν άρθρ. 1 και 2 περιπτώσεις, δέον όπως εντός 45 ημερών από της δημοσιεύσεως του παρόντος υποβάλουν εις Υπουργείον Εμπορικής Ναυτιλίας σχετικήν αίτησιν. 2.Επί των αιτήσεων τούτων αποφαίνεται τελεσιδίκως ειδικόν Συμβούλιον εκ του Υπαρχηγού και 4 ανωτέρων Αξιωματικών Λιμενικού Σώματος συγκροτούμενον δια διαταγής του Υπουργού Εμπορικής Ναυτιλίας λαμβάνον υπ’ όψιν τα εν τω φακέλλω εκάστου κρινομένων Αξιωματικών τηρούμενα στοιχεία. 3.Βάσει των πρακτικών του ως άνω Συμβουλίου η Διεύθυνσις Διοικητικού του Υπουργείου Εμπορικής Ναυτιλίας καταρτίζει τα οικεία Π.Δ/τα αποκαταστάσεως των αιτούντων. Άρθρ.4.-Η διάταξις του άρθρ. 1 παρ. 1 εδάφ. ε΄ του Νόμ. 2/1975 «περί κρίσεως στρατιωτικών του Λιμενικού Σώματος διωχθέντων κατά το από 21.4.1967 μέχρι 23.7.74 χρονικόν διάστημα» (ανωτ. αριθ. 67) αντικαθίσταται ως ακολούθως: ε.Αι προθεσμίαι των άρθρ. 1 και 5 του Ν.Δ. 197/1974 μειούνται εις ένα μήνα, η δε τοιαύτη της παρ. 1 του άρθρ. 6 εις 3 μήνας. Η προθεσμία του άρθρ. 1 λογίζεται αρχομένη από της δημοσιεύσεως του παρόντος, ήτοι από 23.1.1975. Άρθρ.5.-(Προσετίθετο παρ. 6 εις το άρθρ. 43 Ν.Δ. 139/1969, τόμ. 4 σελ. 24,38. Κατηργήθη δια του άρθρ. 5 Νόμ. 525/1977, κατωτ. αριθ. 71). Άρθρ.6.-Ο Αξιωματικός Λ.Σ. (Ε.Υ.) ο αναλαμβάνων εκάστοτε καθήκοντα Αρχιμουσικού Μουσικής Λ.Σ., εφ’ όσον κέκτηται πτυχίον ωδείου, τίθεται εκτός οργανικών θέσεων προαγόμενος περαιτέρω κατά τας ισχυούσας διατάξεις περί Αξιωματικών Λ.Σ. Ειδικών Υπηρεσιών. «2.Ως Διευθυντής Υπηρεσίας Μουσικής Λιμενικού Σώματος ορίζεται δια Π.Δ/τος εκδιδομένου προτάσει του Υπουργού Εμπορικής Ναυτιλίας ο αρχαιότερος εκ των υπηρετούντων εις την Μουσικήν Λ.Σ. Αξιωματικών των κεκτημένων πτυχίου Ωδείου. 3.Πάντες οι ανώτεροι ή αρχαιότεροι του ορισθέντος ως Διευθυντού Αξιωματικοί οι υπηρετούντες εις την Μουσικήν Λ.Σ. μη κεκτημένοι πτυχίου Ωδείου, απομακρύνονται ταύτης τοποθετούμενοι εις ετέρας Υπηρεσίας του Υπουργείου Εμπορικής Ναυτιλίας. 4.Εις περίπτωσιν καθ’ ην ουδείς εκ των υπηρετούντων εις την Μουσικήν Αξιωματικών κέκτηται πτυχίου Ωδείου, δύναται δι’ αποφάσεως του Αρχηγού Λ.Σ. να ανατίθενται προσωρινώς καθήκοντα Διευθυντού εις τον αρχαιότερον των παρ’ αυτή υπηρετούντων». Αι παρ. 2, 3 και 4 προσετέθησαν δια του άρθρ. 6 Νόμ. 690/1977 (κατωτ. αριθ. 72). Άρθρ.7.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. (Αντί για τη σελ. 120,21(β) Σελ. 120,21(γ) Τεύχος ΣΤ61-Σελ. 61 Αξιωματικοί και Υπαξιωματικοί Λ.Σ. 20.Γ.α.68

[Source: greek_legal_code_raptarchis | Tokens: 4166]